Na osnovu člana 80. i 91. Zakona o visokom obrazovanju („Sl. novine SBK/KSB br.

4/13”), te odluke Senata Univerziteta u Travniku od 20. 9. 2016. godine, organizaciona jedinica Fakulteta za menadžment i poslovnu ekonomiju raspisuje

**K O N K U R S**

Za prijem u radni odnos bibliotekara i akademskog osoblja, kako slijedi:

1. **BIBLIOTEKAR – 1 izvršilac**

Pored opštih uslova predviđenih Zakonom, kandidat treba da ispunjava i posebne uslove:

* VSS - VII stepen, odnosno visoko obrazovanje s ostvarenih najmanje 240 ECTS bodova po Bolonjskom sistemu studiranja - Filozofski fakultet bibliotekarskog ili drugog odgovarajućeg smjera,
* Najmanje 1 godina radnog iskustava,
* Poznavanje rada na računaru.

1. **NAUČNE OBLASTI ZA IZBOR AKADEMSKOG OSOBLJA:**

* Menadžment i organizacija *(1 nastavnik/ 1 saradnik)*
* Računovodstvo i finansije *(1 nastavnik/ 1 saradnik)*
* Ekonomska teorija i politika *(1 nastavnik/ 1 saradnik)*
* Informatika *(1 nastavnik/ 1 saradnik)*
* Menadžment u turizmu *(1 nastavnik/ 1 saradnik)*
* Marketing *(1 nastavnik/ 1 saradnik)*
* Psihologija *(1 nastavnik/ 1 saradnik)*

Uz prijavu na konkurs kandidati obavezno prilažu:

*Za bibliotekara*: Diploma (original ili ovjerena fotokopija), potvrda/uvjerenje o radnom stažu, izvod iz matične knjige rođenih (ne starije od šest mjeseci), uvjerenje o državljanstvu (ne starije od šest mjeseci).

*Za akademsko osoblje*: biografiju, izvod iz matične knjige rođenih, uvjerenje o državljanstvu, ovjerenu kopiju diplome o naučnom stepenu doktora nauka, magistra nauka, odnosno ovjerenu kopiju diplome o završenom studiju (ili uvjerenje o diplomiranju), uvjerenje o postignutom uspjehu sa prosjekom ocjena (za asistenta), a za izbor u nastavnička zvanja : spisak stručnih i naučnih radova i objavljenih udžbenika, knjiga ili monografija, pokazani rezultati u nastavnom radu i druge dokumente relevantne za izbor.

Prijave dostaviti na adresu : **Fakultet za menadžment i poslovnu ekonomiju u Kiseljaku, Azapovići 439, 71 250 Kiseljak, sa naznakom: “Prijava na konkurs za izbor Bibliotekara/akademskog osoblja”.**

U prijavi na konkurs obavezno naznačiti mjesto na koje kandidat konkuriše. Neblagovremene i nepotpune prijave neće se uzeti u razmatranje. Na razgovor će biti pozvani samo kandidati koji uđu u uži izbor.

Konkurs ostaje otvoren 8 dana od dana objavljivanja.